fi fi fi fi pl fi da fi fi nds fr ceb fi pl fi da fi fi fi fi fi fi fi de fi fi fi fi fi fi fi fi fi fi fi fi en en fi fi fi fi fi fi fi en en fi fi fi fi fi en en en fi en en fi fi fi fi fi fi fi fi en en fi fi fi fi fi fi fi en en fi fi fi fi fi fi fi fi fi fi fi fi de fi fi fi fi fi fi fi en fi fi fi fi fi fi fi fi fi fi fi en fi fi fi fi fi fi nl sv fi fi fi fi it fi fi fi
Kehitä kielitaitoasi opintojesi ohessa – avoimessa yliopistossa voit opiskella myös englanniksi — Jyväskylän yliopiston avoin yliopisto
Tiesitkö, että Jyväskylän yliopiston avoin yliopisto tarjoaa myös englanninkielisiä kursseja? Voit siis verrytellä kielitaitoasi opiskelemalla kansainvälisessä verkkoryhmässä. Englanninkieliset opinnot ovat kasvatus- ja koulutusalan sekä verkkopedagogiikan opintoja.
Avoimen yliopiston englanninkielisissä opinnoissa saat tutkittua tietoa ja kielitaitoa samassa paketissa. (Kuva: Tim Mossholder)
Keväällä 2021 opintotarjonnassamme on verkkokursseja englanniksi Suomen koulutusjärjestelmästä, koulutusjohtamisesta sekä opinto-ohjauksesta. Lisäksi opettajille ja opettajaksi opiskeleville on alkamassa kaksi opintojaksoa digitaidoista opetuksessa, oppimisessa ja arvioinnissa. Samaan digitalisaation teemaan kuuluu myös oppimismuotoilun opintojakso.
Mikä on suomalaisen koulutuksen menestyksen salaisuus?
Suomalainen koulutus tunnetaan laadustaan ja myös siitä, että opiskelu on aina mahdollista. Koulutuspoluissamme ei ole umpikujia. Avoimen yliopiston MOOCit (massive online open course) tarkastelevat suomalaista koulutusjärjestelmää erilaisista näkökulmista.
MOOCeista kolme kurssia käsittelee eri koulutusasteita, varhaiskasvatusta, peruskoulua ja toista astetta. Lisäksi kokonaisuuteen kuuluu koulutusjohtamisen opintojakso sekä koulutukseen liittyvää tukea ja ohjausta esittelevä kurssi. Jokainen MOOC on yhden opintopisteen (1 op) laajuinen, eikä kurssien opiskelu vaadi ennakkotietoja.
Kurssit ovat opiskeltavissa keväällä 2021 vapaaseen tahtiin, joten voit aloittaa opiskelun vaikka heti.
Ilmoittautuminen MOOCeille on avoinna 20.5.2021 saakka.
MOOCs on Education in Finland (5 ECTS)
Explore the Finnish school system through MOOCs in Spring 2021
Digiosaamista opettajille, kouluttajille ja kasvattajille
Digitally Competent Educators -lyhytkoulutus (15 op) on tarkoitettu opettajille, kasvattajille sekä opettajaksi opiskeleville. Se koostuu kolmesta moduulista, joista voit valita sopivimman omaan digiosaamiseesi nähden. Jokainen moduuli on laajuudeltaan 5 opintopistettä.
Ensimmäinen moduuli Introduction to Digital Competences for Educators on johdantojakso verkkopedagogiikkaan. Se sopii kaikille, joilla on vasta vähän tai ei juuri lainkaan kokemusta verkko-opetuksesta. Toinen moduuli Teaching and Learning with Digital Resources on puolestaan taidoiltaan jo hiukan edistyneemmille pedagogeille. Kolmas moduuli Facilitating and Assessing Learners' Digital Competencies johdattaa arvioinnin pariin.
Moduuli 1 alkaa 7.4.2021. Ilmoittautuminen on avoinna 2.4. saakka.
Moduuli 2 järjestetään seuraavan kerran syksyllä 2021.
Moduuli 3 alkaa 20.4.2021. Ilmoittautuminen on avoinna 15.4. saakka.
Digitally Competent Educators short learning programme (15 ECTS)
Modern teachers need digital skills in every level of education
Miten luoda innostava oppimiskokemus verkkoympäristössä?
Oppimismuotoilun kurssilla opit luomaan mielekkään, oppimista tukevan digitaalisen oppimisympäristön. Perehdyt samalla oppimismuotoiluun (instructional design) sekä ongelmalähtöiseen oppimiseen (problem-based learning), jossa opiskelija on keskiössä. Kurssi on laajuudeltaan 5 opintopistettä. Se sopii kaikille, joilla on jonkin verran työkokemusta tai opintoja opetusalalta sekä verkkopedagogiikasta.
”Instructional Design -kurssi on loistava mahdollisuus tutustua verkkopedagogiikkaan, verkko-opetukseen ja erilaisiin digitaalisiin työkaluihin. Se antaa myös erinomaisen mahdollisuuden hankkia kansainvälistä projektikokemusta ja harjoittaa tärkeitä työelämän taitoja, kuten ryhmätyötaitoja”, kertoo Sanna Juutinen, yksi kurssin opettajista.
Instructional Design -kurssi alkaa 3.5.2021. Ilmoittautuminen on avoinna 26.4. saakka.
Instructional Design: Creating an Interactive Digital Product for Education (5 ECTS)
How to create an inspiring and engaging learning experience in a digital learning environment?
JYU avoimen koko kansainvälinen opintotarjonta
Courses offered at JYUOpen
Saat tietoa ajankohtaisista asioistamme ja sinua kiinnostavia vinkkejä avoimen yliopiston opintotarjonnasta vaivattomasti sähköpostiisi. Lähetämme sinulle viestejä noin kerran kuukaudessa ja voit koska tahansa perua suostumuksesi.  Tutustu myös tietosuojailmoitukseemme täällä.
@JYUavoin löytyy myös somesta!
Tutustu: Mikä taho ohjaa sinua missäkin kysymyksessä
Kehitä kielitaitoasi opintojesi ohessa – avoimessa yliopistossa voit opiskella myös englanniksi
Saat tietoa ajankohtaisista asioistamme ja sinua kiinnostavia vinkkejä avoimen yliopiston opintotarjonnasta vaivattomasti sähköpostiisi. Lähetämme sinulle viestejä noin kerran kuukaudessa ja voit koska tahansa perua suostumuksesi.  Tutustu myös tietosuojailmoitukseemme täällä.
@JYUavoin löytyy myös somesta!
Tutustu: Mikä taho ohjaa sinua missäkin kysymyksessä
Jyväskylän yliopiston avoin yliopisto
PL 35, 40014 Jyväskylän yliopisto
Puh. 029 441 8080
Avoinna ma–pe klo 12–15
Jyväskylä: Seminaarinkatu 15, T-rakennus (Lähde-kirjaston vieressä)
Palautteesi on meille tärkeää
Anna palautetta auta meitä kehitystyössämme:
Avoimen tiedon keskus: kirjasto ja tiedemuseo
Monikielisen akateemisen viestinnän keskus Movi
PL 35, FI-40014 Jyväskylän yliopisto
Puh. (014) 260 1211
Fax (014) 260 1021
Tietosuojailmoitus | Privacy notice